über zwei Rechtsgut achten der Wiener Tniversität. 93 



vnd vogtpere jar erraicht haben aws vrsachen, das sie in solchen mynndern 

 yarnn jr verstenntüss nicht haben, vnd jr vernüfft also p]ynnt ist, das sy 

 nit wissen, was sy hanndeln: — aber yedoch, so jn solchen jungen lewten, 

 die vnüogtper an den yaren sein, solche vernüfft vnd arglistikait erfunden 

 wirdet, das sy erchennen das gut von dem pösen, als jn disem knaben nach 

 ewerm scbreyben erfunden wirdet, so erstatt die poshait das allter, vnd werden 

 solch vngeüogt personen von gemainen rechten am leib vnd auch leben ge- 

 strafft werden, doch mit ainer ringern peen. Vnd damit Ir des noch ein 

 merers gewissen gewynnet, so schiken wir Ewch hier jnn beslossen auff 

 tewtsch vnd latein den ratslag der gelerten, daraws Ir Ewch 'mügt wol er- 

 künden. Aber vnser als der layen rat vnd gütbedünken ist, das noch vnsern 

 gutbedunken mit solchen vngeuogten lewtten barmherczikait mitczutailen ist 

 aws vil vrsachen, die Ir selbs versteen mügt. Dennoch wo sich solher val 

 hie bey vns begehen biet, wolten wir den knaben yn aim ewige vengknüs 

 legen vnd jm allein wasser vnd prot geben so lanng , vnczt er sein leben 

 von jm selbs auffgebe. Doraws mügt Ir Ewch nü selbs bedennken, was Ewch 

 aws angesicht vnd aws andern vmbstenden des knaben sytten , vernüfft vnd 

 schigklikait mit jm zu hanndeln gebürt. Das wolten wir Ew nit verhalten. 

 Datum Wienn am süntag sannd Andrestag apostoli jm V vnd fünfften yarenn. 

 (30. November loOS) Burgermaister, richter vnd rat der stat Wienn. 



Cedula iiiclusa litlere Wienriensi. 



Nachdem jn zweiffl wirf geczogen, ob der püeb czwelffyar alt vmb sein 

 mishandlung, das er czwen knaben ermortt hat, sey czu straffen vnd mit was 

 straff, vnd ersts angesicht möcht ainer czu behelff nemen die gemainen recht 

 sprecbünd, das die mynnder der yaren nicht wissen, was jr thün ist , vnd 

 den, die nicht vernüfft haben, thün die recht vbersehcn czu gleicherweis als 

 dem alter vnd einfaltigen jres alter vnd ainffalt halben die recht czuhülff 

 selten komen vnd jn von der peen enthebenn. Aber bemelt vrsach nicht an- 

 gesehenn las wir vns bedünken , das der knab seiner mishandlung halb in 

 disem fal von der höchsten peen nicht enthebt mag werden, wann jn disem 

 fal mügen jn die mündern gar nicht awsreden, wann niemand mag sprechen, 

 das solchs aws ainfalt oder vnwissenhait sünder aws fürsaez vnd gemüt ist be- 

 schehen, angesehen das er den ain vmb sein gut ermortt vnd den andern, das 

 solch sein myshandlüng verswigen belib, vom leben czüm tod bracht hat: 

 Aus dem wirdt verstannden, das solich sein myshandlüng aus ;fürsacz vnd 

 poshafftigem gemüt entsprungen sey, vnd solch poshait thün die yar erstatten. 

 Dem gibt auch anzaigen sein aigne bekantnüs. Zu der wirdt auch gesambit die 

 bekantnuss seines vater, der seiner siten vnd gemüt für all annder menschen 

 wissen hat, der dann seinen sün ain posen menschen erkannt hat. Dorümb sol er 

 pöslich gopeynigt werden, damit hinffür meniglich vor schaden leihs vnd guts 

 verhüft werde. Wann so er jn seiner jugent solch poshait vnd mord volhracht 

 hat, was güts mag man sich jn seinem alter versehen, nachdem die recht nit 

 klaine vermüttüng thun von vergangen czu künfftigen geschichten? Czu dem 

 andern sprechen wir, das er auch mit dem tod gestrafft sol werden. Doch ma«' 

 der tüd lindern: wann so er sünst nach brawch vnd gewanhait gemains lannde 



